b'\n_START_ARTICLE_\nCamilla Granlien\n_START_SECTION_\nBakgrunn\n_START_PARAGRAPH_\nGranlien startet sin musikkutdannelse p\xc3\xa5 Stange videreg\xc3\xa5ende skole som elbassist. Etter videreg\xc3\xa5ende tok hun et \xc3\xa5r p\xc3\xa5 musikklinja ved Voss folkeh\xc3\xb8yskole f\xc3\xb8r hun reiste til Rauland og tok folkemusikk storfag og pedagogikk p\xc3\xa5 Notodden. Hun tok Kvedarskulen, ved Ole Bull Akademiet/Universitetet i Bergen 1998-2000. I 2003-2005 tok hun en master i tradisjonskunst ved H\xc3\xb8gskolen i Telemark, avdeling Rauland._NEWLINE_Camilla Granlien har ogs\xc3\xa5 jobbet som musikkl\xc3\xa6rer ved folkemusikklinja og musikklinja ved Vinstra vidareg\xc3\xa5ande skule, v\xc3\xa6rt sangl\xc3\xa6rer i folkesang ved Norges musikkh\xc3\xb8gskole og ved musikklinja p\xc3\xa5 Gj\xc3\xb8vik videreg\xc3\xa5ende skole._NEWLINE_I dag er hun bosatt p\xc3\xa5 Lillehammer og livn\xc3\xa6rer seg som frilansmusiker. I tillegg til sangen spiller hun ogs\xc3\xa5 kontrabass.'